Document ID: 32005R0358

REGOLAMENT TAL-KUMMISSJONI Nru 358/2005
tat-2 ta' Marzu 2005
dwar l-awtorizzazzjonijiet mingħajr limitu ta’ żmien ta’ ċerti addittivi u l-awtorizzazzjoni ta’ użi ġodda għal addittivi li diġà huma awtorizzati fl-għalf
(Test b'rilevanza għall-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf (1), u partikolarment l-Artikoli 3, 9d(1) u 9e(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar addittivi għall-użu fin-nutriment ta' l-annimali (2), u b'mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprovdi għall-awtorizzazzjoni ta’ addittivi għall-użu fin-nutriment ta' l-annimali fl-Unjoni Ewropea.
(2)
L-Artikolu 25 tar-Regolament (KE) Nru 1831/2003 jistabbilixxi l-miżuri ta’ tranżizzjoni għall-applikazzjonijiet għall-awtorizzazzjoni ta’ addittivi ta’ l-għalf imressqa skond id-Direttiva 70/524 qabel id-data ta’ l-applikazzjoni ta’ dak ir-Regolament.
(3)
L-applikazzjonijiet għall-awtorizzazzjoni ta’ addittivi elenkati fl-annessi ta’ dan ir-Regolament kienu mressqa qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu mill-Istati Membri dwar dawn l-applikazzjonijiet li nħarġu skond l-Artikolu 4(4) tad-Direttiva 70/524/KEE ġew imressqa lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Applikazzjonijiet bħal dawn għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
L-użu tal-preparazzjoni ta’ enżimi ta’ alpha-amylase u endo-1,3(4)-beta-glucanase prodotti mill-Bacillus amyloliquefaciens (DSM 9553) kien awtorizzat proviżorjament, għall-ewwel darba, għat-tiġieġ għat-tismin, mir-Regolament tal-Kummissjoni (KE) Nru 654/2000 (3).
(6)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din il-preparazzjoni ta’ enżimi.
(7)
L-Awtorità Ewropea dwar is-Sigurtà ta’ l-Ikel (EFSA) wasslet opinjoni favorevoli fir-rigward tal-potenzjal ta’ produzzjoni tat-tossini tal-mikroorganiżmu li jipproduċi din il-preparazzjoni ta' enżimi fil-15 ta' Settembru 2004.
(8)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(9)
L-użu tal-preparazzjoni ta’ enżimi ta’ endo-1,3(4)-beta-glucanase prodotti mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), bacillolysin prodott mill-Bacillus amyloliquefaciens (DSM 9554) u endo-1,4-beta-xylanase prodotta mit-Trichoderma viride (NIBH FERM BP 4842) kien awtorizzat proviżorjament, għat-tiġieġ għat-tismin, mir-Regolament tal-Kummissjoni (KE) Nru 2437/2000 (4).
(10)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din il-preparazzjoni ta’ enżimi.
(11)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(12)
L-użu tal-preparazzjoni ta’ enżimi ta’ endo-1,3(4)-beta-glucanase prodotti mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), u endo-1,4-beta-xylanase prodotta mit-Trichoderma viride (NIBH FERM BP 4842) kien awtorizzat proviżorjament, għat-tiġieġ għat-tismin, mir-Regolament tal-Kummissjoni (KE) Nru 2437/2000.
(13)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din il-preparazzjoni ta’ enżimi.
(14)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(15)
L-użu tal-preparazzjoni ta’ enżimi ta’ alpha-amylase u endo-1,3(4)-beta-glucanase prodotti mit-Trichoderma longibrachiatum (CBS 357.94) kien awtorizzat proviżorjament, għall-ewwel darba, għat-tiġieġ għat-tismin, mir-Regolament tal-Kummissjoni (KE) Nru 1436/98 (5).
(16)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din il-preparazzjoni ta’ enżimi.
(17)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(18)
Għalhekk, l-użu ta’ dawn l-erba’ preparazzjonijiet ta’ enżimi kif speċifikat fl-Anness I għandu jkun awtorizzat mingħajr limitu ta’ żmien.
(19)
L-użu tas-sustanza “tartrazine” kien awtorizzat proviżorjament, bħala sustanza li tagħti l-kulur għal għasafar ornamentali li jieklu l-qmuħ u gerriema żgħar, permezz tar-Regolament tal-Kummissjoni (KE) nru 2697/2000 (6).
(20)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din is-sustanza li tagħti l-kulur.
(21)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(22)
L-użu tas-sustanza “sunset yellow FCF” kien awtorizzat proviżorjament, bħala sustanza li tagħti l-kulur għal għasafar ornamentali li jieklu l-qmuħ u gerriema żgħar, permezz tar-Regolament tal-Kummissjoni (KE) nru 2697/2000.
(23)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din is-sustanza li tagħti l-kulur.
(24)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(25)
L-użu tas-sustanza “patent blue V” kien awtorizzat proviżorjament, bħala sustanza li tagħti l-kulur għal għasafar ornamentali li jieklu l-qmuħ u gerriema żgħar, permezz tar-Regolament tal-Kummissjoni (KE) nru 2697/2000.
(26)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din is-sustanza li tagħti l-kulur.
(27)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(28)
L-użu tas-sustanza “chlorophyll copper complex” kien awtorizzat proviżorjament, bħala sustanza li tagħti l-kulur għal għasafar ornamentali li jieklu l-qmuħ u gerriema żgħar, permezz tar-Regolament tal-Kummissjoni (KE) nru 2697/2000.
(29)
Data ġdida ġiet imressqa b’appoġġ għall-applikazzjoni għall-awtorizzazzjoni mingħajr limitu ta’ żmien ta’ din is-sustanza li tagħti l-kulur.
(30)
L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti.
(31)
Għalhekk, l-użu ta’ dawn l-erba’ sustanzi li jagħtu l-kulur kif speċifikat fl-Anness I għandu jkun awtorizzat mingħajr limitu ta’ żmien.
(32)
L-użu tal-preparazzjoni ta’ enżimi ta’ endo-1(4)-beta-xylanase prodott mill-Bacillus subtilis (LMG-15136) huwa awtorizzat għat-tiġieġ għat-tismin mingħajr limitu ta’ żmien permezz tar-Regolament tal-Kummissjoni (KE) Nru 1259/2004 (7), u proviżorjament għall-ħnieżer żgħar permezz tar-Regolament tal-Kummissjoni (KE) Nru. 937/2001 (8) għad-dundjani għat-tismin permezz tar-Regolament tal-Kummissjoni (KE) Nru 2188/2002 (9), u għall-ħnieżer għat-tismin permezz tar-Regolament tal-Kummissjoni (KE) Nru 261/2003 (10)
(33)
Data ġdida ġiet imressqa b’appoġġ għal applikazzjoni sabiex l-awtorizzazzjoni ta’ l-użu ta’ din il-preparazzjoni ta’ enżimi tiġi estiża għat-tiġieġ li jbidu.
(34)
L-Awtorità Ewropea għas-Sigurtà ta’ l-Ikel (EFSA) wasslet opinjoni dwar l-użu ta’ din il-preparazzjoni li tikkonkludi li ma tippreżentax riskju għal din il-kategorija addizzjonali ta’ l-annimali, taħt il-kundizzjonijiet stipulati fl-Anness III ta’ dan ir-Regolament.
(35)
L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni ta’ preparazzjonijiet għal dak l-użu huma sodisfatti.
(36)
L-użu tal-preparazzjoni ta’ enżimi tat-3-phytase prodott permezz tat-Trichoderma reesei (CBS 528.94) huwa awtorizzat għat-tiġieġ għat-tismin permezz tar-Regolament tal-Kummissjoni (KE) Nru 418/2001 (11).
(37)
Data ġdida ġiet imressqa b’appoġġ għal applikazzjoni sabiex l-awtorizzazzjoni ta’ din il-preparazzjoni ta’ enżimi tiġi estiża għad-dundjani għat-tismin u ħnieżer nisa.
(38)
L-Awtorità Ewropea għas-Sigurtà ta’ l-Ikel (EFSA) wasslet opinjoni dwar l-użu ta’ din il-preparazzjoni li tikkonkludi li ma tippreżentax riskju għal dawn il-kategoriji addizzjonali ta’ l-annimali, taħt il-kundizzjonijiet stipulati fl-Anness III ta’ dan ir-Regolament.
(39)
Għalhekk, l-użu ta’ dawn iż-żewġ preparazzjonijiet ta’ enżimi kif speċifikat fl-Anness III għandu jkun awtorizzat proviżorjament għal erba’ snin.
(40)
L-użu tal-preparazzjoni ta' micro-organiżmi ta’ Enterococcus faecium hija awtorizzata għall-għoġiela mingħajr limitu ta’ żmien permezz tar-Regolament tal-Kummissjoni (KE) Nru1288/2004 (12) u proviżorjament sat-30.06.2004, għat-tiġieġ għat-tismin, ħnieżer żgħar, ħnieżer għat-tismin, ħnieżer nisa u bhejjem ta’ l-ifrat għat-tismin permezz tar-Regolament tal-Kummissjoni (KE) Nru 866/1999 (13).
(41)
Data ġdida ġiet imressqa b’appoġġ għal applikazzjoni sabiex l-awtorizzazzjoni ta’ l-użu ta’ din il-preparazzjoni ta’ mikroorganiżmi tiġi estiża għall-klieb u l-qtates.
(42)
L-Awtorità Ewropea għas-Sigurtà ta’ l-Ikel (EFSA) wasslet opinjoni dwar l-użu ta’ din il-preparazzjoni li tikkonkludi li ma tippreżentax riskju għal din il-kategorija addizzjonali ta’ l-annimali, taħt il-kundizzjonijiet stipulati fl-Anness IV ta’ dan ir-Regolament.
(43)
L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni ta’ preparazzjonijiet għal dak l-użu huma sodisfatti.
(44)
Għalhekk, l-użu ta’ din il-preparazzjoni ta’ mikroorganiżmi kif speċifikat fl-Anness IV għandu jkun awtorizzat proviżorjament għal erba’ snin.
(45)
L-evalwazzjoni ta’ dawn l-applikazzjonijiet turi li ċerti proċeduri għandhom ikunu meħtieġa sabiex il-ħaddiema jkunu protetti mill-esponiment għall-addittivi elenkati fl-Annessi. Protezzjoni bħal din għandha tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri għall-inkoraġġiment tat-titjib tas-sigurtà u s-saħħa tal-ħaddiema fuq il-post tax-xogħol (14).
(46)
Il-miżuri pprovduti f'dan ir-Regolament huma fi qbil ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
Il-preparazzjonijiet li jagħmlu parti mill-grupp “Enżimi” kif elenkati fl-Anness I huma awtorizzati għall-użu mingħajr limitu ta’ żmien bħala addittivi fin-nutriment ta’ l-annimali taħt il-kundizzjonijiet stipulati f’ dak l-Anness I
Artikolu 2
Is-sustanzi li jagħmlu parti mill-grupp “Sustanzi li jagħtu l-kulur, inklużi l-pigmenti, sustanzi oħra li jagħtu l-kulur” kif elenkati fl-Anness II huma awtorizzati għall-użu mingħajr limitu ta’ żmien bħala addittivi fin-nutriment ta’ l-annimali taħt il-kundizzjonijiet stipulati f’ dak l-Anness II.
Artikolu 3
Il-preparazzjonijiet li jagħmlu parti mill-grupp “Enżimi” kif elenkati fl-Anness III huma awtorizzati proviżorjament għal erba’ snin bħala addittivi fin-nutriment ta’ l-annimali taħt il-kundizzjonijiet stipulati f’ dak l-Anness III.
Artikolu 4
Il-preparazzjonijiet li jagħmlu parti mill-grupp “Mikro-organiżmi” kif elenkati fl-Anness IV huma awtorizzati proviżorjament għal erba’ snin bħala addittivi fin-nutriment ta’ l-annimali taħt il-kundizzjonijiet stipulati f’ dak l-Anness IV.
Artikolu 5
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament se jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, nhar it-2 ta' Marzu 2005.

Labels: 3
17
6